
ZALAEGERSZEG MEGYEI JOGÚ VÁROS

8901 Zalaegerszeg, Kossuth L. u. 17-19. Telefon: 92/502-105, fax: 92/311-474

Email:mayor@zalaegerszeg.hu
_________________________________________________________________________________________

                                                                                                     ...... napirendi pont anyaga

ELŐTERJESZTÉS

Zalaegerszeg Megyei Jogú Város Közgyűlése

2013. november 21-i ülésére
Tárgy:
Zalaegerszeg 1431/1 hrsz-ú állami ingatlan (Zrínyi u. - HYDROCOMP Kft. bejárat) térítésmentes igénylése

Gyutai Csaba polgármester

Készítette:
Városfejlesztési és Tervezési Osztály

Czikora Róbert sk.
Egyeztetve:
-

Tárgyalta: 
Ügyrendi, Jogi és Vagyonnyilatkozatot Ellenőrző Bizottság


Városfejlesztési, Üzemeltetési és Tervezési Bizottság


Gazdasági Bizottság
Közgyűlésre meghívást kap:
Dormán László ügyvezető, HYDROCOMP Kft. – 8900 Zalaegerszeg, Köztársaság u. 1/A.

Költségvetési, pénzügyi-gazdálkodási

szempontból ellenőrizte:
Közgazdasági Osztály


Cziborné Vincze Amália sk.
Törvényességi és tartalmi-formai 

szempontból ellenőrizte:
Önkormányzati Osztály






       Dr. Kiss Viktória sk.

Tisztelt Közgyűlés!
A HYDROCOMP Kft. (8900 Zalaegerszeg, Köztársaság u. 1/A.) már régóta szeretné, hogy a  SPRINT Kft-vel (Zalaegerszeg, Zrínyi u. 107/A.) közös tulajdonban lévő Zrínyi úti telephelye (Zalaegerszeg 1431/2 hrsz), illetve az azzal nyugat felől szomszédos Zalaegerszeg 1427/7 hrsz-ú, saját tulajdonú ingatlana megközelítésének jogi helyzete véglegesen rendeződjön. 

Erre az ingatlanra a Zrínyi útról a Zalaegerszeg 1427/10 hrsz-ú, 4.202 m2 nagyságú, kivett út megnevezésű önkormányzati ingatlanon, illetve a Zalaegerszeg 1431/1 hrsz-ú, kivett telephely megnevezésű, 4.832 m2 területű állami tulajdonú ingatlanon keresztül lehet bejutni.

A Zalaegerszeg 1431/1 hrsz-ú ingatlan légifotója az előterjesztés 1. mellékletében, az ingatlan ZÉSZ-kivonata a  2. mellékletben, tulajdoni lapja pedig a 3. mellékletben található.

A Polgármesteri Hivatal illetékes munkatársainak a HYDROCOMP Kft. ügyvezetőjével, valamint az MNV Zrt. Zala Megyei Területi Irodájának munkatársaival folytatott személyes egyeztetései alapján a Zalaegerszeg 1431/1 hrsz-ú ingatlan esetében is az ingyenes önkormányzati ingatlanigénylés látszik célravezetőnek, melynek a fentiek szerint nincs elvi akadálya.

A Zalaegerszeg 1431/1 hrsz-ú ingatlan HYDROCOMP Kft. által kezdeményezett felhasználása összhangban van Zalaegerszeg Város Építési Szabályzata (ZÉSZ) előírásaival. A Magyar Államot képviselő Magyar Nemzeti Vagyonkezelő Zrt-nek (MNV Zrt.), illetve a vagyonkezelőként bejegyzett Zalaegerszegi Vízgazdálkodási Társulatnak azonban nem áll érdekében energiát és pénzt fordítani a Zalaegerszeg 1431/1 hrsz-ú ingatlan ZÉSZ-nek megfelelő hasznosítására.

A Zalaegerszeg 1431/1 hrsz-ú ingatlan igényléshez szükséges a tulajdoni lapra bejegyzett állami vagyonkezelő, a Zalaegerszegi Vízgazdálkodási Társulat (8900 Zalaegerszeg, Köztársaság u. 1/A.) hozzájárulása. Az előzetes egyeztetések alapján a Társulat már hónapokkal korábban megadta ezt a vagyonkezelői hozzájárulást, mely az előterjesztés 4.  mellékletében látható.

A nemzeti vagyonról szóló 2011. évi CXCVI. törvény (a továbbiakban: Nvt.) 13. §-a és az állami vagyonról szóló 2007. évi CVI. törvény (a továbbiakban: Vtv.) 36. § (2) bekezdésének c) pontja alapján az állami vagyon tulajdonjoga helyi önkormányzat javára – törvényben vagy törvény felhatalmazása alapján kiadott jogszabályban foglalt feladatai elősegítése érdekében – ingyenesen átruházható. A közgyűlés az elmúlt években, hónapokban már több állami ingatlan ingyenes önkormányzati tulajdonba kerülését kezdeményezte önkormányzati feladatok ellátása érdekében.

Az ingatlan igénylését a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1-2. pontjaiban, az épített környezet alakításáról és védelméről szóló 1997. évi LXXVIII. törvény 6. § (1) bekezdésében, valamint a közúti közlekedésről szóló 1988. évi I. törvény 9. § (2) bekezdésében meghatározott feladatokra kérjük, melyek magukba foglalják - többek között - a településfejlesztést, területrendezést; a helyi közutak és tartozékainak, valamint a közparkok és egyéb közterületek kialakítását és fenntartását; a közúti közlekedéssel összefüggő helyi önkormányzati feladatokat.

A konkrét felhasználási cél a 
határozati javaslatban is szerepel az alábbiak szerint: 

A Zalaegerszeg 1431/2 és 1427/7 hrsz-ú ingatlanok megfelelő közúti csatlakozásának kialakítása,  a Zrínyi út Zalaegerszeg Város Építési Szabályzatában szereplő nyomvonal-korrekciójának megvalósítása, a Zrínyi út melletti gazdasági-vállalkozói övezet telephelyeinek fejlesztése érdekében.
Az MNV Zrt. honlapján elérhető az állami tulajdonú ingatlanok és ingóságok tulajdonjogának helyi önkormányzatok részére történő – az MNV Zrt. által bonyolított – ingyenes átruházásával kapcsolatos tájékoztatás, valamint az állami ingatlanok ingyenes igénylésére vonatkozó önkormányzati közgyűlési határozat mintája. A jelen előterjesztésben szereplő határozati javaslat annak megfelelően került megfogalmazásra.
Tekintettel arra, hogy az ingatlant az azon áthúzódó energiavezeték miatti bányaszolgalmi jog és biztonsági övezet terheli, ezért a határozati javaslatban azt is szerepeltettük, hogy az önkormányzat az ingatlan tulajdonjogát az ingatlanra vonatkozó terhekkel együtt veszi át.

Az Ügyrendi, Jogi és Vagyonnyilatkozatot Ellenőrző Bizottság 212/2013. számú határozatával 9 igen egyhangú szavazattal - jogi szempontból – tárgyalásra alkalmasnak tartja az előterjesztést.

A Városfejlesztési, Üzemeltetési és Tervezési Bizottság az előterjesztést megtárgyalta, és 141/2013. számú határozatával egyhangúlag - 10 igen szavazattal – támogatta.

A Gazdasági Bizottság az előterjesztést megtárgyalta, és 197/2013. számú határozatával - 12 igen egyhangú szavazattal támogatta.

Kérem a T. Közgyűlést, szíveskedjen dönteni a Zalaegerszeg 1431/1 hrsz-ú állami ingatlan térítésmentes igényléséről.

Határozati javaslat:

1. Zalaegerszeg Megyei Jogú Város Közgyűlése a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában és a Zalaegerszegi Vízgazdálkodási Társulat (8900 Zalaegerszeg, Köztársaság u. 1/A.) vagyonkezelésében lévő Zalaegerszeg 1431/1 helyrajzi számon felvett (természetben Zrínyi u.), kivett telephely megnevezésű, 4.832 m2 területű ingatlan 1/1 tulajdoni hányadának ingyenes önkormányzati tulajdonba adását.
2.
Az ingatlant az Önkormányzat a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1-2. pontjaiban, az épített környezet alakításáról és védelméről szóló 1997. évi LXXVIII. törvény 6. § (1) bekezdésében, valamint a közúti közlekedésről szóló 1988. évi I. törvény 9. § (2) bekezdésében meghatározott feladatainak ellátása érdekében kívánja tulajdonba venni, a településfejlesztés, területrendezés, a helyi közutak és tartozékainak, valamint a közparkok és egyéb közterületek kialakítása és fenntartása, a közúti közlekedéssel összefüggő helyi önkormányzati feladatok, közúti csatlakozás kialakítása célra kívánja felhasználni.


A konkrét felhasználási cél: 


A Zalaegerszeg 1431/2 és 1427/7 hrsz-ú ingatlanok megfelelő közúti csatlakozásának kialakítása,  a Zrínyi út Zalaegerszeg Város Építési Szabályzatában szereplő nyomvonal-korrekciójának megvalósítása, a Zrínyi út melletti gazdasági-vállalkozói övezet telephelyeinek fejlesztése érdekében.

3.
Zalaegerszeg Megyei Jogú Város Önkormányzata vállalja a tulajdonba adás érdekében felmerülő költségek, – ideértve a művelési ág szükséges megváltoztatása költségének – megtérítését.

Zalaegerszeg Megyei Jogú Város Önkormányzata vállalja, hogy a Zalaegerszeg 1431/1 hrsz-ú ingatlan tulajdonjogát az ingatlanra vonatkozó terhekkel együtt veszi át a tulajdonos államtól és a vagyonkezelőtől.
4.
Az igényelt ingatlan nem áll örökségvédelmi, természetvédelmi, helyi vagy Natura 2000 védettség alatt. 

5.
Zalaegerszeg Megyei Jogú Város Közgyűlése felhatalmazza a polgármestert, hogy a Zalaegerszeg 1431/1 hrsz-ú (természetben Zrínyi u.) ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

6.
Zalaegerszeg Megyei Jogú Város Közgyűlése felhatalmazza a polgármestert, hogy a Zalaegerszeg 1431/1 hrsz-ú (természetben Zrínyi u. ) ingatlan ingyenes önkormányzati tulajdonba adására vonatkozó megállapodást aláírja.
Határidő:
kérelem benyújtására: 2013. december 31.



vagyonátadási megállapodás aláírására:
2014. december 31.

Felelős: 
Gyutai Csaba polgármester

Zalaegerszeg, 2013. november 14.








Gyutai Csaba sk.



           polgármester

1. melléklet
Zalaegerszeg 1431/1 hrsz (Zrínyi u.) légifotó (közművezetékek feltüntetésével)

2. melléklet
ZÉSZ-kivonat (Zalaegerszeg 1431/1 hrsz)

3. melléklet

4. melléklet

Targy: Zalaegerszeg 1431/1. hrsz-u
tertilet hozzajarulo nyilatkozat

Zalaegerszeg Megyei Jogi Varos
Polgarmesteri Hivatala
Gyutai Csaba polgarmester

Zalaegerszeg
Kossuth Lajos u. 17-19.

8900

Tisztelt Polgarmester Ur!

2013. 4prilis 04-én kelt, 353-6/2013. szam leveliikre az alabbi nyilatkozatot tessziik.

A HYDROCOMP Mélyépité Kft. Zrinyi uti telephelyének megkozelitése a Magyar Allam
tulajdonaban és a Zalaegerszegi Vizgazdalkodasi Tarsulat kezelésben 1évd 1431/1. hsz-u

ingatlanon keresztiil torténik

A ZMIV Onkorményzat a Zalaegerszeg, 1431/1 hrsz ingatlan tulajdonjogénak részére torténd
atadasat kérte az MNV Zrt-t61.

A megnevezett ingatlan tulajdonjoganak a ZMJV Onkorményzat részére torténé 4tadasa nem
sérti a Zalaegerszegi Vizgazdalkodasi Tarsulat érdekeit.

A fentickre tekintettel a Zalaegerszeg 1431/1 hrsz-u teriilet kezeldjeként a ZMIV
Onkormanyzat részére torténd atadashoz hozzajarulunk.
Zalaegerszeg, 2013. majus 29.

Tisztelettel:

21 Kasa Ldézlo
/ elnok

